ສານລັດຖະທຳມະນູນ ຂອງໄທ ສະໜັບສະໜຸນ ແຜນການປະຕິຮູບ ຂອງລັດຖະບານ
ສານລັດຖະທໍາ​ມະນູນຂອງ​​ໄທ ​ບໍ່​ພິຈາລະນາ ​ການ​ຮ້ອງ​ຮຽນ​ຂອງ​ພວກ​ຝ່າຍ​ຄ້ານ ທີ່ທ້າທາຍ​ເຖິງ​ຄວາມ​ຖືກຕ້ອງ​ຕາມ​ກົດໝາຍ ຕໍ່ບົດແກ້ໄຂລັດຖະທຳມະນູນ
ສານລັດຖະທໍາມະນູນຂອງໄທ ບໍ່ຮັບພິຈາລະນາການຮ້ອງຮຽນຂອງພວກຝ່າຍຄ້ານ ທີ່ທ້າ ທາຍເຖິງຄວາມຖືກຕ້ອງຊອບທຳຕາມກົດໝາຍ ຕໍ່ບົດແກ້ໄຂເພີ່ມເຕີມລັດຖະທໍາມະນູນຂອງ ລັດຖະບານ ສານລັດຖະທຳມະນູນຂອງໄທ ໄດ້ຕັດສິນໃນວັນສຸກນີ້ວ່າ ການປ່ຽນແປງດັ່ງກ່າວ ບໍ່ໄດ້ເປັນ ໄພຂົ່ມຂູ່ຕໍ່ບົດບາດຂອງກະສັດແລະຍັງກ່າວອີກວ່າ ການລົງ ປະຊາມະຕິມີຄວາມຈຳເປັນເພື່ອ ຕັດສິນວ່າລັດຖະບານຈະດໍາເນີນການຕໍ່ໄປ ຫຼືບໍ່ ກ່ຽວກັບບົດແກ້ໄຂເພີ່ມເຕີມລັດຖະທຳມະ ນູນສະບັບນີ້ ລັດຖະທໍາມະນູນສະບັບປັດຈຸບັນຂອງໄທ ໄດ້ຖືກຂຽນຂື້ນມາໂດຍພວກທະຫານ ທີ່ໄດ້ໂຄ່ນ ລົ້ມອະດີດນາຍົກລັດຖະມົນຕີທັກສິນ ຊິນນະວັດ ພັກຂອງທ່ານນາງ ຍິງລັກ ຊິນນະວັດ ຊຶ່ງ ເປັນນ້ອງສາວຂອງທ່ານທັກສິນນັ້ນ ກ່າວວ່າ ບົດແກ້ໄຂ ເພີ່ມເຕີມລັດຖະທຳມະນູນນີ້ ແມ່ນມີ ຄວາມຈຳເປັນ ເພື່ອນຳເອົາຄວາມເປັນປະ ຊາທິປະໄຕຫຼາຍຂຶ້ນມາສູ່ປະເທດໄທ ເຖິງຢ່າງໃດກໍດີ ພັກປະຊາທິປັດ ຊຶ່ງເປັນພັກຝ່າຍຄ້ານກ່າວວ່າ ການປ່ຽນແປງເຫຼົ່ານີ້ອາດຈະ ເປັນໄພຂົ່ມຂູ່ຕໍ່ບົດບາດຂອງກະສັດ ຊຶ່ງເປັນທີ່ເຄົາລົບແລະຫວງ ແຫນຂອງປະຊາຊົນ ແລະຈະ ອະນຸຍາດໃຫ້ທ່ານທັກສິນ ຊິນນະວັດທີ່ລີ້ໄພການ ເມືອງຢູ່ໃນຕ່າງປະເທດນັ້ນ ກັບຄືນເຂົ້າໄປ ໄທອີກໂດຍບໍ່ຕ້ອງຮັບໃຊ້ໂທດຈຳຄຸກ ທີ່ທ່ານໄດ້ຖືກພົບເຫັນວ່າມີຄວາມຜິດໃນຂໍ້ຫາສໍ້ລາດ ບັງຫຼວງນັ້ນ